cyanic-selkie/wikianc huggingface dataset:
ক্রিকেট বিশ্বকাপের শতরানের তালিকা
১৯৭৫ সালের বিশ্বকাপে ইংল্যান্ডের ডেনিস অ্যামিস ১৩৭ করেছিলেন ভারতের বিরুদ্ধে। একইদিন নিউজিল্যান্ডের গ্লেন টার্নার পূর্ব আফ্রিকার বিপক্ষে অপরাজিত ১৭১* রান সংগ্রহ করেন যা পরবর্তী বিশ্বকাপ পর্যন্ত ব্যক্তিগত সর্বোচ্চ রানের মর্যাদা পায়। ১৯৮৩ সালে ভারতের কপিল দেব জিম্বাবুয়ের বিরুদ্ধে অপরাজিত ১৭৫* রান করেন। পরবর্তীতে ১৯৮৭ সালে ওয়েস্ট ইন্ডিজের ভিভ রিচার্ডস ১৮১ ও ১৯৯৬ সালে দক্ষিণ আফ্রিকার গ্যারি কার্স্টেন অপরাজিত ১৮৮* রান করেন। শচীন তেন্ডুলকর সর্বাধিক ছয় সেঞ্চুরি করে রেকর্ড গড়েন। তারপরেরই শ্রীলঙ্কার কুমার সাঙ্গাকারা ও অস্ট্রেলিয়ার রিকি পন্টিং যৌথভাবে ৫ সেঞ্চুরি করেন। মার্ক ওয়াহ, সৌরভ গাঙ্গুলী, মাহেলা জয়াবর্ধনে ও এবি ডি ভিলিয়ার্স যৌথভাবে রয়েছেন ৪ সেঞ্চুরি করে। ওয়াহ, গাঙ্গুলী ও ম্যাথু হেইডেন - এ তিনজন একক প্রতিযোগিতায় সর্বাধিক ৪ সেঞ্চুরি করেন যথাক্রমে ১৯৯৬, ২০০৩ ও ২০০৭ সালের প্রতিযোগিতায়। পরবর্তীতে ২০১৫ সালের ক্রিকেট বিশ্বকাপে সাঙ্গাকারা ধারাবাহিকভাবে ৪টি শতক হাঁকান। আয়ারল্যান্ডের কেভিন ও’ব্রায়ান মাত্র ৫০ বলে দ্রুততম শতরান করেন ২০১১ সালের বিশ্বকাপে ইংল্যান্ডের বিরুদ্ধে। ১৯৯২ সালে জিম্বাবুয়ের অ্যান্ডি ফ্লাওয়ার বিশ্বকাপে ওডিআই অভিষেক ঘটিয়ে সেঞ্চুরি করেন। তৃতীয় খেলোয়াড় হিসেবে একদিনের আন্তর্জাতিক অভিষেক ঘটে তার। ২০১১ সাল পর্যন্ত একমাত্র ব্যাটসম্যান হিসেবে বিশ্বকাপে অভিষেক ঘটিয়ে সেঞ্চুরি করার বিরল কীর্তিগাঁথা টিকে রয়েছে। ২০১১ সালে সর্বাধিক ২৪ সেঞ্চুরি হয়; অন্যদিকে ১৯৭৯ সালের বিশ্বকাপে সর্বনিম্ন ২ সেঞ্চুরি হয়। বর্তমান বিশ্বকাপে ইতোমধ্যেই ৩৮টি সেঞ্চুরি হয়েছে।
২০১১ সাল পর্যন্ত বিশ্বকাপের ফাইনালে মোট ছয়টি সেঞ্চুরি হয়েছে। তন্মধ্যে পাঁচটি দলকে জয়লাভে সহায়তা করেছে। ২০০৭ সালে শ্রীলঙ্কার বিরুদ্ধে অস্ট্রেলীয় অ্যাডাম গিলক্রিস্ট ব্যক্তিগত ১৪৯ রান সংগ্রহের মাধ্যমে ফাইনালে সর্বোচ্চ রানের অধিকারী হয়েছেন। তার সেঞ্চুরি আসে মাত্র ৭২ বলে যা ফাইনালের দ্রুততম সেঞ্চুরি হিসেবে স্বীকৃত। অন্যদিকে ২০১১ সালের বিশ্বকাপের ফাইনালে মাহেলা জয়াবর্ধনে ভারতের বিরুদ্ধে সেঞ্চুরি করলেও তার দল পরাজিত হয়।
ম্যান্ডি লিওন
অ্যামান্ডা "ম্যান্ডি" লিওন (জন্ম: ৩ মার্চ, ১৯৯২) হলেন একজন আমেরিকান পেশাদার কুস্তিগীর যিনি বর্তমানে রিং অফ অনার (আরওএইচ) এর সাথে স্বাক্ষরিত রয়েছেন। কুস্তির পাশাপাশি লিওন মডেল, অভিনেত্রী এবং নর্তকী হিসাবেও কাজ করেছেন।
প্রাথমিক জীবন
লিওনের জন্ম নিউ ইয়র্কের ব্রুকলিনে এবং বেড়ে উঠেছেন পেনসিলভেনিয়ার ল্যানচেস্টার এবং হ্যারিসবার্গে। তিনি পুয়ের্তো রিকান, কিউবান, ইতালীয় এবং ফরাসী বংশোদ্ভূত
রিং অফ অনার (২০১৪–বর্তমান)
১৮ এপ্রিল ২০১৪ তে লিওন পেশাদার কু্স্তিতে আত্মপ্রকাশ করেছিলেন পেনসিলভেনিয়ার নিউভিলিতে আরওএইচ ফিউচার অফ অনার #১ ইভেন্টে। তিন মাস পরে আরওএইচ ফিউচার অফ অনার #২ ইভেন্টে জেনি রোজ এবং বেদা স্কটের কাছে একটি ট্যাগ দল ম্যাচে হেরেছিলেন লিওন।
২৫ জুলাই, ২০১৫-তে, একটি ডার্ক ম্যাচে লিওন রিং অফ অনারের হয়ে প্রথম ম্যাচটি জিতেছিলেন ডিওনা পুরাজোকে হারিয়ে। আরওএইচ রিলোডেড ট্যুর প্রাক্কালে লিওন টেইলর হেন্ডরিক্সের কাছে হেরেছিলেন। পরে সেই বছর লিওন এবং সুমি সাকাই একটি ডার্ক ম্যাচে পুরাজো এবং "দ্য হাওলিং হান্ট্রেস" খ্যাত হানিয়াকে পরাজিত করেছিল। এটি ছিলো তার দ্বিতীয় জয়।
সম্পর্কিত ইভেন্টগুলি সমস্তই লিওন এবং হেন্ডরিক্সকে আরএইচ-এর এসবিজি #২৭৬ ইভেন্টে উইমেন অফ অনারের ইতিহাসে প্রথম কোনও "নো ডিসকোয়ালিফিকেশন" ম্যাচে স্কোয়ারিংয়ের দিকে নিয়ে যায়। লিওন নিজেকে দিয়ে হেন্ডরিক্সকে আঘাত না করার সিদ্ধান্ত নেওয়ার পরে হেনড্রিক্স তার কিস গুডনাইট ফিনিশারের উপর চাপ দেওয়ার পরে শীর্ষে উঠে আসে। এই হারের কারণে লিওন নিজেকে একটি কঠোর অবস্থানে নিয়ে যাওয়ার চেষ্টা করতে থাকে, ফলে তিনি তার পরবর্তী ম্যাচগুলিতে লক্ষণীয়ভাবে আরও আক্রমণাত্মক হয়ে উঠলেন।
দুর্ভাগ্যক্রমে, হেনড্রিক্সকে রিং অফ অনার থেকে সরে যাওয়ার অনুমতি দেওয়া হলে এই বিরোধ সামান্যই কেটে গিয়েছিলো।
১৪ ডিসেম্বর, ২০১৬ সালে প্রচারিত একটি ম্যাচে জেসিকা হাভোককে পরাস্ত করেছিল লিওন।
মার্চ ২০১৭ সালে সুমি সাকাইয়ের সাথে একটি ত্রি-মুখী ম্যাচে পরাজিত হয়েছিল লিওন, ম্যাচটির মধ্যে জেনি রোজও অন্তর্ভুক্ত ছিল, ম্যাচ চলাকালীন তিনি হিল ব্যক্তিত্ব প্রদর্শন এবং খলনায়ক কৌশল অবলম্বন করেছিলেন। ১২ নভেম্বরে টিভি টেপিংয়ে লিওন একটি একক লড়াই ম্যাচে স্টেলা গ্রেকে পরাজিত করেছিল।
পরে লিওনকে ২০১৮ সালে উইমেন অফ অনার চ্যাম্পিয়নশিপ টুর্নামেন্টের অন্যতম হয়থডিসন রায়নকে পরাজিত করেছিলেন, তবে কোয়ার্টার ফাইনালে কেলি ক্লেইনের কাছে পরাজিত হয়েছিলেন।
জি১ সুপারকার্ডে লিওন অ্যাঞ্জেলিনা লাভ ও ভেলভেট স্কাইয়ের সাথে নিজেকে যুক্ত করেছিলেন একটি স্থিতিশীল সংগঠনের জন্য যা "দ্য অ্যালিউর" নামে পরিচিত। এই ত্রয়ী লড়াকু কেলি ক্লেইনকে আক্রমণ করেছিল যিনি সবেমাত্র মায়ু ইওয়াতানির বিরুদ্ধে চ্যাম্পিয়নশিপ জিতেছিল, পাশাপাশি জেনি রোজ এবং স্টেলা গ্রে'কেও যারা ক্লেইনকে বাঁচানোর চেষ্টা করেছিল। এই আক্রমণ তাদেরকে রেসলিং হিলে পরিণত করেছিল।
ডাব্লিউডাব্লিউই (২০১৪-২০১৫)
লিওন অ্যাডাম রোজের জন্য "রোজবাড" হিসাবে ২০১৪ এবং ২০১৫ সালে ডাব্লিউডাব্লিউই টেলিভিশনে অসংখ্যবার উপস্থিত হয়েছিলেন।
২০১৫ সালের জানুয়ারিতে, লিওন অরল্যান্ডোর ডাব্লিউডাব্লিউই পারফরম্যান্স সেন্টারে একটি ডাব্লিউডাব্লিউই ট্রাইআউট ক্যাম্পে অংশ নিয়েছিল বলে জানা গেছে।
ওয়ার্ল্ড ওয়ান্ডার রিং স্টারডম (২০১৭)
১৯ আগস্ট, ২০১৭ সালে লিওন জাপানের প্রমোশন ওয়ার্ল্ড ওয়ান্ডার রিং স্টারডমের হয়ে আত্মপ্রকাশ করেন, ২০১৭ ৫★স্টার (ফাইভস্টার) জিপিতে প্রবেশ করেন এবং তার প্রথম ম্যাচে স্টারডম চ্যাম্পিয়ন আইও শিরাইকে পরাজিত করেছিলেন। তার পরবর্তী যাত্রায় তিনি জাঙ্গল কিয়োনার কাছে হেরেছিলেন। যাইহোক, লিও এ থেকে প্রত্যাবর্তন করেছিলেন, কে লি রেয়ের কাছে হেরে টনি স্টর্ম এবং এইচজেডকে-র মতো নামগুলিকেও পরাজিত করেছেন।  টুর্নামেন্টে লিওনের শেষ দুটি ম্যাচের একটিতে সে ট্যাম নাকানোকে পরাজিত করেছিলো এবং অপরটিতে কোনামির কাছে হেরেছিলো।
অ্যান্টিগুয়া ও বার্বুডায় ইসলাম
পরিসংখ্যান অনুযায়ী অ্যান্টিগুয়া ও বার্বুডার মোট মুসলিম জনসংখ্যা প্রায় ২০০ জন, যা জন মোট জনসংখ্যা ৬৭,৪৮৮-এর ০.০৩ শতাংশ। দ্বীপপুঞ্জের বেশিরভাগ মুসলিম হলেন সিরিয় বা লেবানীয় বংশোদ্ভূত আরব। সেন্ট জনস-এ দুটি পরিচিত ইসলামী সংগঠন রয়েছে, যার মধ্যে রয়েছে অ্যান্টিগুয়া এবং বার্বুডা ইন্টারন্যাশনাল ইসলামিক সোসাইটি এবং আমেরিকান অ্যান্টিগা বিশ্ববিদ্যালয় (মেডিসিনের স্কুল) মুসলিম স্টুডেন্টস অ্যাসোসিয়েশন। অ্যান্টিগায় একটি আহমদিয়া মিশনও রয়েছে। সেন্ট জন এর বাইরে বার্বুডার কোডারিংটনে অ্যান্টিগা ও বার্বুডার মুসলিম সম্প্রদায় রয়েছে। ২০১৬ সালে পিউ রিসার্চ সেন্টারের সমীক্ষায় মোট সংখ্যাটি প্রায় ৯৫০ হিসাবে গণনা করা হয়েছিল।
বোয়ালিয়া ইউনিয়ন
বোয়ালিয়া ইউনিয়ন নামে বাংলাদেশে মোট ৪টি ইউনিয়ন রয়েছে। যথা:
অ-জাপানি ডোরেমন সংস্করণের তালিকা
থাম্ব|জাপানের জনপ্রিয় কার্টুন চরিত্র ডোরেমন এটি জাপানের বাইরে মুক্তিপ্রাপ্ত ডোরেমনের তালিকা। ডোরেমন জাপানের জনপ্রিয় মাঙ্গা এবং আনিমেটেড ধারাবাহিক যা ফুজিকো এফ ফুজিও কর্তৃক রচিত এবং শোগাকুকান কর্তৃক প্রকাশিত। এই ধারাবাহিক বিভিন্ন দেশে মুক্তি পেয়েছে।
মধ্যপ্রাচ্য
এটি ১৯৯৫ সালে প্রথম আরব দেশসমূহে সম্প্রচার করা হয়।
ডোরেমন আরবিতে: ("Abqoor" عبقور, which means a mini Brilliant)
২০২২–২৫ আইসিসি মহিলা চ্যাম্পিয়নশিপ
২০২২–২৫ আইসিসি মহিলা চ্যাম্পিয়নশিপ হচ্ছে আইসিসি মহিলা চ্যাম্পিয়নশিপ প্রতিযোগিতার তৃতীয় সংস্করণ এবং একটি মহিলাদের একদিনের আন্তর্জাতিক (মহিলা ওডিআই) প্রতিযোগিতা, যাতে বর্তমানে দশটি দল প্রতিদ্বন্দ্বিতা করছে। এতে ২০২৫ মহিলা ক্রিকেট বিশ্বকাপ প্রতিযোগিতার জন্য দল নির্ধারিত হবে। ২০২৫ বিশ্বকাপের আয়োজকসহ ও শীর্ষ চারটি দল অর্থাৎ মোট ৫টি দল সরাসরি বিশ্বকাপে খেলার যোগ্যতা অর্জন করবে। নিম্নের চারটি দল বিশ্বকাপ বাছাইপর্বে উত্তীর্ণ হবে। অস্ট্রেলিয়া হল গত দুই আসরের চ্যাম্পিয়ন।
দল
নিম্নলিখিত দলগুলি এই প্রতিযোগিতায় অংশ নেবে:
তালিকা সূচি
চ্যাম্পিয়নশিপ সংক্রান্ত নির্দেশাবলীতে আইসিসি এই তালিকা প্রকাশ করেছিল:
মাহমুদ দারবিশ
মাহমুদ দারবিশ (محمود درويش Mahmoud Darwish) (১৩ই মার্চ ১৯৪১ - ৯ই আগস্ট ২০০৮) ছিলেন ফিলিস্তিনীদের জাতীয় কবি।
ইসরায়েলের বিরূদ্ধে প্রতিরোধ
ফিলিস্তিনের সন্তান মাহমুদ দারবিশ ফিলিস্তিনে প্রবেশ করেন অবৈধ অনুপ্রবেশকারী হয়ে। ১৯৬৯ সালে ইসরায়েলী কমিউনিস্ট পার্টির পত্রিকা জো হাদারেক-এ এক সাক্ষাৎকারে দারবিশ বলেছেন : সেই একটি রাত সবাইকে শরনার্থী বানিয়ে দেয়, লেবনানে আমি শরনার্থী ছিলাম। ফিলিস্তিনেও আমি শরনার্থী হয়ে আছি। এটা কোন কাব্যিক দীর্ঘশ্বাস ছিল না। ইসরায়েল রাষ্ট্রের প্রথম আদমশুমারিতে যে সব ফিলিস্তিনী অন্তর্ভুক্ত হয়নি, নতুন ইসরায়েল সরকার তাদেরকে পরিচয় পত্র দেয়নি। তাদের চিহ্নিত করে অবৈধ অনুপ্রবেশকারী হিসেবে। ফলে দারবিশের মত অজস্র ফিলিস্তিনী নিজ জন্মভূমিতে হয়ে থাকে অবৈধ অভিবাসী।
লেবানন থেকে ফিরে আসার পর তার প্রাথমিক শিক্ষা শুরু হয় 'দাইরুল আছাদ'-এ, আত্মপরিচয় গোপন করে। কারণ ইসরায়েলী সরকারের দৃষ্টিতে তিনি ছিলেন অবৈধ অভিবাসী। তিনি জানতেন ধরা পড়লে তাকে দেশ থেকে তাড়িয়ে দেয়া হবে। তার মাধ্যমিক শিক্ষা 'কাফার ইয়াসিফ' গ্রামে। মাধ্যমিক শিক্ষার পরই তিনি জড়িয়ে পড়েন নানা তৎপরতায়। তার জীবন হয়ে উঠে শুধু কবিতা লেখা এবং কবিতার মাধ্যমে লড়াই করা।
দারবিশ তখন এই বঞ্চনার বিরুদ্ধে লড়ায়ের পথ খুঁজছিলেন। এই সময় তিনি ইসরাইলী কমিউনিস্ট পার্টিতে যোগ দেন এবং পার্টির পত্রিকার সম্পাদক হিসাবে কাজ শুরু করেন। সেই ফিলিস্তিনীদের মুক্তি সংগ্রামের একটি শক্তিশালী অস্ত্র হয়ে ওঠেছিল কবিতা। 'আমছিয়া' বা সান্ধ্য কবিতা পাঠ অনুষ্ঠানগুলোতে গ্রামে গ্রামে গিয়ে দারবিশ কবিতা পাঠ করতেন, যা ফিলিস্তিনীদের দারুণ প্রভাবিত করেছিল। ইসরাইলী সরকার শঙ্কিত হয়ে পড়ে এবং তার আমছিয়াগুলোর উপর নিষেধাজ্ঞা জারী করে। সেই সময় ইসরাইলী সৈন্যরা সন্ধ্যা থেকে সকাল পর্যন্ত দারবিশকে গৃহবন্দী করে রাখত।
স্বাভাবিক কারণেই ইসরাইলে দারবিশের এই রাজনৈতিক তৎপরতা নির্বিঘ্ন হয় নি। ১৯৬১, ১৯৬৫, ১৯৬৭ তে তিনি তিনবার জেলে গিয়েছিলেন। সত্তরের দশকের শুরুতে তিনি বৈরুত চলে যান। ততদিনে কবি হিসেবে দারবিশ বেশ বিখ্যাত হয়ে ওঠেছেন। ১৯৭৭ সালে বের হয় তার বিখ্যাত জনপ্রিয় কাব্যগ্রন্থ আবিরুনা ফি কালামিন আবিরীন, যা ব্যাপক সাড়া ফেলেছিল। এই সময় দারবিশ আল্লাজনাতুত্তানফিযা লি মুনাজ্জামাতিত তাহরীরির ফিলিস্তিনী-তে যোগ দেন। এই প্রতিষ্ঠানে তিনি দীর্ঘদিন আরাফাতের ঘনিষ্ঠ সহচর হিসেবে কাজ করেছিলেন। ফিলিস্তিনী সরকার গঠন কালে আরাফাত তাকে সাংস্কৃতিক মন্ত্রী হওয়ার প্রস্তাব করেছিলেন। দারবিশ তা গ্রহণ করেন নি। দারবিশ বলেছিলেন, আমার একমাত্র আকাঙ্ক্ষা বারুদের ধোঁয়া মুক্ত ফিলিস্তিনে বসে কবিতা লেখা। কিন্তু ১৯৯৩ সালে অসলো চুক্তির পর দারবিশ এই দল থেকে বের হয়ে যান। এরপর তিনি আরাফাতের সাথে আর কোনো সম্পর্ক রাখেন নি। তিনি প্রতিবাদ করে বলেছিলেন : এই চুক্তিতে ইনসাফ নেই, এই চুক্তিতে ফিলিস্তিনী পরিচয়ের ন্যুনতম অনুভূতি এবং তার ভৌগোলিক অবস্থানের প্রতি কোনো ল্য রাখা হয় নি। এই চুক্তি ফিলিস্তিনীদের একটি যাযাবর জাতিতে পরিণত করবে। তারপরও দারবিশ আরাফাতকে ভালবাসতেন। আরাফাতের মৃত্যুর পর এক সাক্ষাতকারে দারবিশ বলেছিলেন : পৃথিবীর কানে যারা 'ফিলিস্তিন' শব্দটি তুলেছেন আরাফাত তাদের অন্যতম। আরাফাত তার জীবনকে এর জন্য উৎসর্গ করে দিয়ে ছিলেন। আরাফাত কখনো নিজের জন্য বাঁচেন নি্ত আমি চাই আমার স্মৃতিতে আরাফাতের এই চিত্রটি জেগে থাক । আরাফাতকে আমরা খুব মিস করি কিন্তু আমরা আর কোনো আরাফাত চাইনা।
নানা দেশ ঘুরে ১৯৯৪ সালে দারবিশ ফিলিস্তিনের রামাল্লায় ফিরে আসেন এবং ইসরায়েলী সৈন্যরা তাকে গৃহাবোরোধ করে রাখে। অবরোধ কালে দারবিশ নিরন্তর লিখেছেন, ইসরায়েলী সৈন্যদের বিরুদ্ধে লড়েছেন ভাষা-কবিতা দিয়ে। ২০০২ এর মার্চে বিখ্যাত কবি সাহিত্যিকদের একটি দল গৃহবন্দী দারবিশের সাথে সাক্ষাত করতে রামাল্লায় গিয়েছিলেন।
সাহিত্যকর্ম
দারবিশ ফিলিস্তিনী মুক্তিযোদ্ধাদের সাথে মাঠে ছিলেন। তবে তিনি লড়েছেন ভাষা কবিতা দিয়ে। এই সময় দারবিশের কবিতায় একটি গুরুত্বপূর্ণ বদল ঘটে। তিনি, তার এর পূর্বেকার কবিতায় যে কাব্যিক জটিলতা ছিল তা থেকে ফিরে আসেন। তিনি দেখতে পান তার এই ধরনের কবিতাগুলো সাধারণ মানুষ-যোদ্ধারা বুঝতে পারে না। দারবিশ কবিতা লিখতে শুরু করলেন সরল ভাষায়, সহজ করে, যা বুঝতে পারে সাধারণ মানুষ, উদ্দীপ্ত করে সাধারণ মুক্তিসংগ্রামীদের। এই সংকলনের চোদ্দটি কবিতার তেরোটিই এই সময়, মুক্তিযোদ্ধাদের সাথে অবস্থান কালে, লেখা।
দারবিশ কবিতাকে গ্রহণ করেছিলেন শিশুকালেই। স্কুল জীবনে তিনি কাসিক আরবী কবিতার সবটুকু পড়ে ফেলেছিলেন। দারবিশ জীবনে প্রথম কবিতা পাঠ করেন নতুন ইসরায়েলী রাষ্ট্র প্রতিষ্ঠার প্রথম উদ্‌যাপন অনুষ্ঠানে। দারবিশ তখন স্কুলের ছাত্র। প্রধান শিক্ষকের নির্দেশে দারবিশ স্বরচিত কবিতা পাঠ করেছিলেন। তিনি বলেন 'সেখানেই জীবনের প্রথম বারের মত আমি মাইক্রোফোনের সামনে দাঁড়িয়ে কবিতা পাঠ করি। কবিতাটি ছিল এক ইহুদী বালকের প্রতি এক ফিলিস্তিনী বালকের আর্তনাদপূর্ণ আহ্বান।
স্বীকৃতি
লেনিন সাহিত্য পুরষ্কারসহ দারবিশ তার কাব্যকীর্তির জন্য অনেক পুরস্কার পেয়েছেন। তবে তার সবচেয়ে বড় পুরস্কার তার প্রতি ফিলিস্তিনীদের ভালবাসা।
বিখ্যাত উক্তিসমূহ
"Why are we always told that we cannot solve our problem without solving the existential anxiety of the Israelis and their supporters who have ignored our very existence for decades in our own homeland?"
"We have triumphed over the plan to expel us from history."
"'I thought poetry could change everything, could change history and could humanize, and I think that the illusion is very necessary to push poets to be involved and to believe, but now I think that poetry changes only the poet.'"
"'We should not justify suicide bombers. We are against the suicide bombers, but we must understand what drives these young people to such actions. They want to liberate themselves from such a dark life. It is not ideological, it is despair.'"
"'We have to understand - not justify - what gives rise to this tragedy. It's not because they're looking for beautiful virgins in heaven, as Orientalists portray it. Palestinian people are in love with life. If we give them hope - a political solution - they'll stop killing themselves.'" "“Sarcasm helps me overcome the harshness of the reality we live, eases the pain of scars and makes people smile. The sarcasm is not only related to today’s reality but also to history. History laughs at both the victim and the aggressor.”"
"I will continue to humanise even the enemy... The first teacher who taught me Hebrew was a Jew. The first love affair in my life was with a Jewish girl. The first judge who sent me to prison was a Jewish woman. So from the beginning, I didn't see Jews as devils or angels but as human beings." Several poems are to Jewish lovers. "These poems take the side of love not war,"
মৃত্যু
২০০৮ সালের ৬ই আগস্ট যুক্তরাষ্ট্রের টেক্সাসে তার হৃৎপিন্ডে একটি অস্ত্রপচার করা হয়। তার ৩দিন পর ৯ই আগস্ট তিনি মারা যান।
অতিরিক্ত সময় (ক্রীড়া)
অতিরিক্ত সময় (Extra time) হচ্ছে অতিরিক্ত সময়ে খেলার একটি নিয়ম যখন সাধারণ সময়ে খেলা হওয়ার পর উভয় পক্ষের ফলাফল সমান থাকে। সংক্ষেপে এটিকে ইংরেজিতে বেশিরভাগ সময় ET বা a.e.t. নামে পরিচিত (a.e.t. সম্পূর্ণ অর্থ after extra time)।
বেশিরভাগ সময়, শুধু তখনই অতিরিক্ত সময়ের খেলা হয় যখন খেলায় একটি নির্দিষ্ট বিজয়ী দল নির্ধারণের প্রয়োজন হয়। যেমন, নকআউট প্রতিযোগিতা বা কোনো প্রতিযোগিতার নকআউট পর্বে। কারণ এসব ক্ষেত্রে একটি নির্দিষ্ট খেলোয়াড়ই পরবর্তী পর্বে যেতে পারে। যদিও উত্তর আমেরিকার ক্রীড়া সংস্কৃতিতে ড্র সচারচর হয় না, কারণ সেখানে বেশিরভাগ লিগের খেলায় ড্র হলে সকল প্রকার খেলার ক্ষেত্রেই অতিরিক্ত সময় খেলা হয়।
পেশাদার অ্যাসোসিয়েশন ফুটবলে নকআউট পর্বে খেলা ড্র থাকলে অতিরিক্ত ৩০ মিনিট খেলা হয়, ১৫ মিনিট করে দুই পর্বে এই খেলা হয়। সকল প্রতিযোগিতায় অতিরিক্ত সময়ের খেলা হয় না। যেমন কনমেবলের নিজস্ব আয়োজিত খেলার (উদাহরণস্বরূপ, কোপা আমেরিকা) ইতিহাসে কখনো অতিরিক্ত সময়ের ব্যবহার করা হয়নি। এসব ক্ষেত্রে মূল সময়ের পর সরাসরি পেনাল্টি শুটআউটের মাধ্যমে বিজয়ী দল নির্ধারণ করা হয়।
সূরা বনী-ইসরাঈল
বনী-ইসরাঈল বা  সূরা ইসরা (আরবি ভাষায়: سورة الإسراء) মুসলমানদের ধর্মীয় গ্রন্থ কুরআনের ১৭ তম সূরা, এর আয়াত সংখ্যা ১১১ টি এবং এর রূকুর সংখ্যা ১২ টি। বনী-ইসরাঈল সূরাটি মক্কায় অবতীর্ণ হয়েছে। এই সূরা মুহাম্মাদ এর মেরাজের কথা, পিতা-মাতার ও আত্মীয়-স্বজনের হক, এতীমদের সম্পর্কে, ওয়াদা করার সম্পর্কে, নামায সম্পর্কে, রূহু সম্পর্কে কুরাইশদের প্রশ্ন, বলা হয়েছে।
মসজিদে হারাম থেকে মসজিদে আকসা পর্যন্ত সফরকে 'ইসরা' বলা হয় এবং সেখান থেকে আসমান পর্যন্ত যে সফর হয়েছে, তার নাম মে'রাজ। ইসরা অকাট্য আয়াত দ্বারা প্রমাণিত হয়েছে। আর মে'রাজ সূরা নাজমে উল্লেখিত রয়েছে এবং অনেক মুতাওয়াতির হাদীস দ্বারা প্রমাণিত। মে'রাজে গিয়ে মুহাম্মাদ তার উম্মতের জন্য প্রথমে পঞ্চাশ ওয়াক্তের নামাজ ফরয হওয়ার নির্দেশ হয়। অতঃপর তা হ্রাস করে পাঁচ ওয়াক্ত করে দেয়া হয়। এ দ্বারা সব এবাদতের মধ্যে নামাজের বিশেষ গুরুত্ব ও শ্রেষ্ঠত্ব প্রমাণিত হয়। হরবী বলেনঃ ইসরা ও মে'রাজের ঘটনা রবিউস সানি মাসের ২৭ তম রাত্রিতে হিজরতের এক বছর পূর্বে ঘটেছে। ইবনে কাসেম সাহাবী বলেনঃ নবুওয়ত প্রাপ্তির আঠারো মাস পর এ ঘটনা ঘটেছে। মুহাদ্দেসগণ বিভিন্ন রেওয়ায়েত উল্লেখ করার পরে কোন সিদ্ধান্ত লিপিবদ্ধ করেননি। কিন্তু সাধারণভাবে খ্যাত এই যে, রজব মাসের ২৭ তম রাত্রি মে'রাজের রাত্রি।
মসজিদে-হারাম ও মসজিদে-আকসা
হযরত আবু যর গেফারী (রা) বলেনঃ আমি রসূলুল্লাহ্‌ (সা)-কে জিজ্ঞেস করলামঃ বিশ্বের সর্বপ্রথম মসজিদ কোনটি? তিনি বললেনঃ মসজিদে হারাম। অতঃপর আমি আরয করলামঃ এরপর কোনটি? তিনি বললেনঃ মসজিদে আকসা। আমি জিজ্ঞেস করলামঃ এতদুভয়ের নির্মাণের মধ্যে কতদিনের ব্যবধান রয়েছে? তিনি বললেনঃ চল্লিশ বছর। তিনি আরও বললেনঃ এ তো হচ্ছে মসজিদদ্বয়ের নির্মাণক্রম। কিন্তু আল্লাহ্‌ তাআলা আমাদের জন্যে সমগ্র ভূ-পৃষ্ঠকেই মসজিদ করে দিয়েছেন। যেখানে নামাযের সময় হয়, সেখানেই নামায পড়ে নাও। তফসীরবিদ মুজাহিদ বলেনঃ আল্লাহ্‌ তাআলা বায়তুল্লাহ্‌র স্থানকে সমগ্র ভূ-পৃষ্ঠ থেকে দু'হাজার বছর পূর্বে সৃষ্টি করেছেন এবং এর ভিত্তিস্তর সপ্তম যমীনের অভ্যন্তর পর্যন্ত পৌছেছে। মসজিদে আকসা হযরত সোলায়মন নির্মাণ করেছেন। বায়তুল্লাহ্‌র চারপাশে নির্মিত মসজিদকে-হারাম বলা হয়।
কুরাইশদের প্রশ্ন
মুসনাদে আহমদের রেওয়াতে হযরত আবদুল্লাহ্‌ ইবনে আব্বাস বর্ণনা করেনঃ কোরাইশরা রসূলুল্লাহ্‌  -কে সঙ্গত অসঙ্গত প্রশ্ন করত। একবার তারা মনে করল যে, ইহুদীরা বিদ্বান লোক। তারা পূর্ববর্তী গ্রন্থসমূহেরও জ্ঞান রাখে। কাজেই তাদের কাছ থেকে কিছু প্রশ্ন জেনে নেয়া দরকার; যেগুলো দ্বারা মুহাম্মদের পরীক্ষা নেয়া যেতে পারে। তদনুসারে কোরাইশরা কয়েকজন লোক ইহুদীদের কাছে প্রেরণ করল। তারা শিখিয়ে দিল যে, তোমরা তাকে রূহু সম্পর্কে প্রশ্ন করো। তখন ইহুদীরা রসূলুল্লাহ্‌ -কে রূহু সম্পর্কে প্রশ্ন করে এবং তাতে এ কথাও ছিল যে, রূহুকে কীভাবে আযাব দেয়া হয়। তখন পর্যন্ত এ সম্পর্কে কোন আয়াত নাযিল হয়নি বিধায় রসূলুল্লাহ্‌  তাৎহ্মণিক উত্তরদানে বিরত থাকেন। এরপর জিবরাইল  আয়াত নিয়ে অবতরণ করেন। قُلِ الرُّوحُ مِنْ أَمْرِ رَبِّيঅর্থাৎ বলে দিনঃ রূহ আমার পালনকর্তার আদেশ ঘটিত। --- (সূরা বনী-ইসরাঈল, আয়াতঃ ৮৫) এ জওয়াবে যতুটুকু বিষয় বলা জরুরী ছিল এবং যতটুকু বিষয় সাধারণ লোকের বোধ্যগম্য ছিল, ততটুকুই বলে দেয়া হয়েছে। রসূলুল্লাহ্‌  -কে আদেশ করা হয়েছে যে, আপনি তাদেরকে উত্তরে বলে দিনঃ রূহ আমার পালনকর্তার আদেশ ঘটিত। অর্থাৎ রূহু সাধারণ সৃষ্টজীবের মত উপাদানের সমন্বয়ে এবং জন্ম ও বংশবিস্তারের মাধ্যমে অস্তিত্ব লাভ করেনি; বরং তা সরাসরি আল্লাহ্‌ তাআলার আদেশ (হও) দ্বারা সৃজিত।
দুলারি (অভিনেত্রী)
দুলারি (আসল নাম অম্বিকা গৌতম; ১৮ই এপ্রিল ১৯২৮ - ১৮ই জানুয়ারি ২০১৩) একজন ভারতীয় অভিনেত্রী ছিলেন। তিনি মুলত হিন্দি চলচ্চিত্রে একজন প্রধান অভিনেত্রী হিসাবে কাজ করেছিলেন। তিনি তাঁর পুরো চলচ্চিত্র জীবনে প্রায় ১৩৫টিরও অধিক চলচ্চিত্রে অভিনয় করেছেন; যার মধ্যে জব পেয়ার কিসি সে হোতা হ্যায় (১৯৬১), মুঝে জীনে দো (১৯৬৩), তিসরি কসম (১৯৬৭), পড়োশন (১৯৬৮) এবং দিওয়ার (১৯৭৫) উল্লেখযোগ্য।
প্রারম্ভিক জীবন
দুলারি ১৯২৮ সালের ১৮ই এপ্রিল তারিখে তৎকালীন ব্রিটিশ ভারতের মহারাষ্ট্রের নাগপুরে (বর্তমানে মহারাষ্ট্রের পুনে তে) জন্মগ্রহণ করেছিলেন। তাঁর আসল নাম হচ্ছে অম্বিকা গৌতম। তিনি উত্তর প্রদেশের আওধ অঞ্চলের কান্যকুবজ ব্রাহ্মণ ছিলেন। তাঁর ডাক নাম ছিল রাজদুলারি এবং পরে তিনি তাঁর নাম হতে "রাজ" শব্দটি সরিয়ে কেবল দুলারি রাখেন; যার দ্বারা তিনি পরবর্তীতে অধিক পরিচিতি লাভ করেছিলেন।
কর্মজীবন
বাবার অসুস্থতার কারণে কাজের সন্ধানে বাধ্য হয়ে দুলারি বোম্বে টকিজ প্রযোজিত হামারি বাত (১৯৪৩)-এ অভিনয়ের মধ্যে দিয়ে চলচ্চিত্র জগতে পদার্পণ করেন এবং পরের ছয় দশকে তিনি প্রায় ১৩৫টিরও বেশি চলচ্চিত্রে প্রধান অভিনেত্রীর চরিত্রে অভিনয় করেছেন। তাঁর চলচ্চিত্র জীবনের সর্বশেষ তিনি গুড্ডু ধনোয়া পরিচালিত জিদ্দি  নামক চলচ্চিত্রে অভিনয় করেছিলেন।
১৯৫৩ সালে মুক্তিপ্রাপ্ত জীবন জ্যোতি তে অভিনীত চরিত্রটি তাঁর সবচেয়ে স্মরণীয় চরিত্র ছিল। তাঁর অন্যান্য গুরুত্বপূর্ণ চরিত্রগুলো ছিল পতি সেবা, রঙিন কাহানী (১৯৪৫)। এছাড়াও তিনি বেশ কয়েকটি গুজরাতি চলচ্চিত্রে অভিনয় করেছেন; যার মধ্যে চুন্দি আনে চোখা (১৯৫৭), মঙ্গল ভেরা (১৯৪৮) উল্লেখযোগ্য। তাঁর অভিনীত অন্যান্য চলচ্চিত্রগুলো হল কার্যভার (গুজরাতি চলচ্চিত্র), আঁখ কা তারা, আখরি ডাকু, দরিন্দা, আহুতি, নাস্তিক, দিল্লাগি এবং দরওয়াজা।
বিয়াম মডেল স্কুল এন্ড কলেজ
বিয়াম মডেল স্কুল এন্ড কলেজ, রংপুর মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত একটি বেসরকারি বাংলা মেডিয়া শিক্ষাপ্রতিষ্ঠান। এটি রংপুর জেলা প্রশাসন নিয়ন্ত্রিত এবং  রংপুর নগরের  ধাপ, লালকুঠি, এলাকায় অবস্থিত।
ইতিহাস
বিয়াম ফাউন্ডেশন ঢাকা থেকে রংপুরে তৎকালিন শিক্ষা সচিব শহীদুল আলম রংপুর জেলা প্রশাসনের সহযোগিতায় ধাপ লালকুটিতে ১৪৪ শতক জমিতে প্রথমে ২০০৫ সালের ১৫ জানুয়ারি বিয়াম ল্যাবরেটরি স্কুল এন্ড কলেজ ইংরেজি ভার্সন শুরু করে। পরবর্তীেতে বিয়াম মডেল স্কুল এন্ড কলেজ নামে বাংলা ভার্সনে ছাত্র-ছাত্রী ভর্তি করা শুরু করে। এখানে তৃতীয় শ্রেনি থেকে দ্বাদশ শ্রেনি পর্যন্ত পাঠদান করা হয়। নবম-দশম ও একাদশ-দ্বাদশ শ্রেনিতে বিজ্ঞান, মানবিক ও ব্যবসা শিক্ষা বিষয় আছে। জেলা প্রসাশনের দক্ষ ব্যবস্থাপনা ও শিক্ষক-শিক্ষিকাবৃন্দের সুচারু পাঠদানের ফলে অতি অল্প সময়ের মধ্যেই এ প্রতিষ্ঠানটি অত্র অঞ্চলের অন্যতম শ্রেষ্ঠ বিদ্যাপীঠ হিসেবে সর্বমহলে ব্যাপক পরিচিতি লাভ করেছে। প্রতিবছর পি.ই.সি, জে.এস.সি, এস.এস.সি ও এইচ.এস.সি পরীক্ষায় প্রতিষ্ঠানটির সাফল্যজনক ফলাফল সর্বমহলে প্রশংসিত হয়েছে।
শিক্ষা কার্যক্রম
এ বিদ্যালয়টিতে তৃতীয় থেকে দ্বাদশ শ্রেনি পর্যন্ত সহশিক্ষা কার্যক্রম চালু আছে। প্রতি বছর ভর্তি পরীক্ষার মাধ্যমে ভর্তি করা হয়। এখানে রয়েছে বিএনসিসি, স্কাউট, রেডক্রিসেন্ট, বাধন, ডিবেটিং ক্লাব।
ক্যাম্পাস
বিদ্যালয়টি্র শিক্ষা কার্যক্রম মূলত তিনটি ভবন-কমপ্লেক্সে বিভক্ত। এর মাঝে একটি খোলা মাঠ রয়েছে। এছাড়া স্কুল ভবনে বিদ্যালয়ের জরুরি অফিস সেকশন, অধ্যক্ষের কার্যালয় এবং ল্যাবরেটরি, কম্পিউটার ল্যাব, মসজিদ রয়েছে।
১৯৮৮-এ বাংলাদেশ
১৯৮৮ সাল ছিল বাংলাদেশের স্বাধীনতার ১৭তম বছর। এটি হুসেইন মুহম্মদ এরশাদ সরকারের সপ্তম বছরও ছিল।
বন্যা
আগস্টের শেষ দুই সপ্তাহে বাংলাদেশে ভারী বৃষ্টিপাত ও বন্যা হয়। সেপ্টেম্বরের প্রথম সপ্তাহে পরিস্থিতির আরও অবনতি হয়। প্রায় ২৫ মিলিয়ন মানুষ গৃহহীন হয়ে পড়ে এবং সরকারীভাবে মৃতের সংখ্যা ৫০০ ছাড়িয়েছে বলে জানানো হয়। প্রায় ৩০০০০ কিমি রাস্তা আংশিক ধ্বংস হয় এবং তিন দশমিক পাঁচ মিলিয়ন হেক্টর ফসলী ধান ধ্বংস বা ক্ষতিগ্রস্ত হয়। সেপ্টেম্বরের শেষের দিকে পরিস্থিতির উন্নতি হতে শুরু করে, কিন্তু বন্যার কারণে মানুষ গৃহহীন হয়ে পড়েছিল। অস্ট্রেলিয়া, ডেনমার্ক, যুক্তরাজ্য, জাপান, আয়ারল্যান্ড, কানাডা, নরওয়ে, সুইডেন, বেলজিয়াম, ভারত, ইরাক, কুয়েত, নেদারল্যান্ডস, তুরস্ক, ফ্রান্স, পাকিস্তান, কাতার, কেএসএ এবং মার্কিন যুক্তরাষ্ট্রের পাশাপাশি ইউএনডিআরও, ডব্লিউএইচও সহ বিভিন্ন সংস্থা, ইউএনডিপি, ইইসি, কারিতাস, এসসিএফ-ইউএস, ওয়ার্ল্ড ভিশন, এলআরসিএস, সিসিডিবি, রেড ক্রস, ডব্লিউএফপি ত্রাণ কার্যক্রমে বাংলাদেশ সরকারের সাথে যোগ দিয়েছিলো।
ঘূর্ণিঝড়
১৯৮৮ সালের বাংলাদেশ ঘূর্ণিঝড় ( যৌথ টাইফুন সতর্কীকরণ কেন্দ্র দ্বারা ক্রান্তীয় ঘূর্ণিঝড় 04B হিসাবে মনোনীত) ছিল বাংলাদেশের ইতিহাসে সবচেয়ে খারাপ গ্রীষ্মমন্ডলীয় ঘূর্ণিঝড়গুলির মধ্যে একটি। ১৯৮৮ সালের নভেম্বরে আঘাত হানা গ্রীষ্মমন্ডলীয় বিপর্যয় ক্ষয়ক্ষতিকে আরও বাড়িয়ে তোলে যা তখন বাংলাদেশের ইতিহাসে সবচেয়ে ভয়াবহ বন্যা হিসাবে বিবেচিত হয়েছিল। গ্রীষ্মমন্ডলীয় ঘূর্ণিঝড়টি ২১ নভেম্বর মালাক্কা প্রণালীতে বিকশিত একটি নিম্নচাপ থেকে উদ্ভূত হয়েছিল। ধীরে ধীরে পশ্চিম দিকে যাত্রা করে, প্রাথমিক গ্রীষ্মমন্ডলীয় নিম্নচাপটি আন্দামান সাগরে গ্রীষ্মমন্ডলীয় ঝড়ের অবস্থানে পৌঁছেছিল। ২৬ নভেম্বর, ঝড়টি একটি বর্তমানকালের তীব্র ঘূর্ণিঝড়ের সমান তীব্রতায় পৌঁছে এবং পরবর্তীতে উত্তর দিকে মোড় নেয়। এটি পূর্বের মতো ধীরে ধীরে তীব্র হয়, গ্রীষ্মমন্ডলীয় ঘূর্ণিঝড়টি ১২৫ mph (200 কিমি/ঘণ্টা) এর বাতাসের সাথে সর্বোচ্চ তীব্রতায় পৌঁছায়। এটি ২৯ নভেম্বর বাংলাদেশ- পশ্চিমবঙ্গ সীমান্তের কাছে ল্যান্ডফল করে। যদিও ঝড়টি অভ্যন্তরীণভাবে শক্তিশালী বাতাস বজায় রেখেছিল, তবে এটি সর্বশেষ ৩০ নভেম্বর এ বাংলাদেশের উপর মধ্যম ঘূর্ণিঝড় এ পরিণত হয়।
অর্থনীতি
দ্রষ্টব্য: ১৯৮৮ সালের জন্য গড় সরকারি বিনিময় হার ছিল BDT প্রতি US$ ৩১.৭৩।
মুজাফ্ফর আলী
মুজাফ্ফর আলী (মৃত্যু: ২৯ নভেম্বর ১৯৯৮) বাংলাদেশের কুমিল্লা জেলার রাজনীতিবিদ যিনি পূর্ব পাকিস্তান প্রাদেশিক পরিষদ সদস্য (এমপিএ) ও তৎকালীন কুমিল্লা-৮ আসনের সংসদ সদস্য ছিলেন।
প্রাথমিক জীবন
মুজাফ্ফর আলী কুমিল্লা জেলার মেঘনার সাতানীতে জন্মগ্রহণ করেন। তিনি ঢাকা বিশ্ববিদ্যালয় থেকে অর্থনীতিতে বিএ এবং এমএ পাস করেন।
রাজনৈতিক জীবন
মুজাফ্ফর আলী ১৯৬৭ সাল থেকে ১৯৭০ সাল পর্যন্ত কুমিল্লা সদর (উত্তর মহাকুমা) আওয়ামী লীগের সভাপতি ছিলেন। তিনি ১৯৭০ সালের পূর্ব পাকিস্তান প্রাদেশিক পরিষদ নির্বাচনে আওয়ামী লীগের প্রার্থী হিসেবে প্রাদেশিক পরিষদ সদস্য (এমপিএ) নির্বাচিত হয়েছিলেন।
তিনি ১৯৭২ সালে সংবিধানের খসড়া কমিটির সদস্য এবং গণপরিষদের সদস্য (এমসিএ) ছিলেন।
১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-৮ আসন থেকে সংসদ সদস্য নির্বাচিত হন।
১৯৬৭ সালে তিনি কুমিল্লা জেলার হোমনার (বর্তমানে মেঘনা উপজেলা) কান্দারগাঁয়ে নিজ অর্থায়নে প্রতিষ্ঠিত করেন মুজাফ্ফর আলী উচ্চ বিদ্যালয় ও কলেজ। তিনি মৃত্যুবরণ করেছেন।
তিনি ঢাকার দৌলতকান্দি উচ্চ বিদ্যালয়, নরসিংদী উচ্চ বিদ্যালয়, নরসিংদী কলেজিয়েট উচ্চ বিদ্যালয় এবং ভৈরব উচ্চ বিদ্যালয়ের প্রধান শিক্ষকও ছিলেন।
মৃত্যু
মুজাফ্ফর আলী ২৯ নভেম্বর ১৯৯৮ সালে মৃত্যুবরণ করেন।
বার্বাডোসের পতাকা
সংযোগ=//upload.wikimedia.org/wikipedia/commons/thumb/9/91/Barbados_Flag_-_Montr%C3%A9al_%2843347249922%29.jpg/220px-Barbados_Flag_-_Montr%C3%A9al_%2843347249922%29.jpg|alt=The flag of Barbados displayed at a festival.|থাম্ব|২০১৮ সালে ক্যারিফিয়েস্তা, [[মন্ট্রিয়ল|মন্ট্রিলে বার্বাডোসের পতাকা]] বার্বাডোসের পতাকাটি গ্রান্টলি ডব্লিউ. প্রেসকড দ্বারা ডিজাইন করা হয়েছিল। ৩০ নভেম্বর ৯৬৬ তারিখের মধ্যরাতে বার্বাডোস জাতির প্রতিনিধিত্ব করার জন্য আনুষ্ঠানিকভাবে এই পতাকা গৃহীত হয়েছিল। সরকার কর্তৃক আয়োজিত দেশব্যাপী উন্মুক্ত প্রতিযোগিতার অংশ হিসেবে পতাকাটি বেছে নেওয়া হয়েছিল। এই প্রতিযোগিতায় প্রেসকডের নকশা এক হাজারেরও বেশি এন্ট্রির ক্ষেত্রে বিজয়ী হিসেবে নির্বাচিত হয়েছে। পতাকাটি একটি ট্রাইব্যান্ড ডিজাইন, যার বাইরের দিকে স্ট্রাইপ রঙিন আল্ট্রামেরিন। এটি সমুদ্র এবং আকাশের প্রতীকী বহন করে এবং মধ্যম স্ট্রাইপ রঙিন সোনালি, বালির প্রতীকী বহন করে। মাঝের ব্যান্ডের মধ্যে একটি ত্রিশূলের মাথা রয়েছে। এই ত্রিশূলটি বার্বাডোসের ঔপনিবেশিক অস্ত্রে দৃশ্যমান পোসেইডনের ত্রিশূলকে বোঝানো হয়েছে। ত্রিশূলটির ভঙ্গুর অবস্থার চিত্রায়ণ দ্বারা বার্বাডোস এবং যুক্তরাজ্যের মধ্যে বিচ্ছিন্ন সম্পর্ককে বোঝানো হয়েছে।
প্রিসকোডের ডিজাইন প্রতিযোগিতার বিজয়ী হিসেবে নির্বাচিত হওয়ার পর, তাকে দেশের প্রথম প্রধানমন্ত্রী এরোল ব্যারোর ব্যক্তিগত অনুরোধ হিসেবে বেশ কয়েকটি পতাকা তৈরি করতে বলা হয়েছিল। প্রেসকড একটি ডিপার্টমেন্টাল স্টোর থেকে কেনা কাপড় থেকে সাতটি পতাকা তৈরি করেন। বার্বাডোস রেজিমেন্টের লেফটেন্যান্ট হার্টলি ডটিন একটি অনুষ্ঠানে প্রথমবারের মতো পতাকাটি উত্তোলন করেছিলেন। ১৯৬৬ সালে এর স্বাধীনতার পর থেকে, বার্বাডোসে রানী দ্বিতীয় এলিজাবেথের জন্য একটি রাজকীয় মান এবং গভর্নর-জেনারেলের জন্য একটি মানদণ্ডও ছিল। বার্বাডোস আনুষ্ঠানিকভাবে একটি প্রজাতন্ত্র হওয়ার পর এই পতাকাগুলি ২০২১ সালে অবসর নেওয়া হয়েছিল। তাদের জায়গায়, ২০২১ সালে রাষ্ট্রপতির মান ব্যবহার শুরু হয়েছিল।
ইতিহাস
একটি ব্রিটিশ উপনিবেশ হিসাবে কিছু সময় পরে, বার্বাডোস ১৮৩৩ সালে ব্রিটিশ উইন্ডওয়ার্ড দ্বীপপুঞ্জের অংশ হয়ে ওঠে, যার সরকারী পতাকা ছিল ইউনিয়ন জ্যাক । এটি ১৮৮৫ সালে বার্বাডোসের উপনিবেশ হিসাবে পুনঃপ্রতিষ্ঠিত হয়েছিল এবং ১৯৫৮ সাল পর্যন্ত একইভাবে ছিল; এই সময়ে, উপনিবেশের পতাকায় একটি নীল চিহ্ন ছিল যা ঔপনিবেশিক সীলমোহর দিয়ে বিকৃত করা হয়েছিল। ১৯৫৮ থেকে ১৯৬২ সাল পর্যন্ত, বার্বাডোস ওয়েস্ট ইন্ডিজ ফেডারেশনের নিয়ন্ত্রণে ছিল, যারা তথাকথিত "সান অ্যান্ড সিস ফ্ল্যাগ" ব্যবহার করেছিল, চারটি তরঙ্গায়িত সাদা রেখা সহ একটি নীল মাঠের উপরে একটি বৃত্তাকার কমলা "সূর্য" সমন্বিত। ১৯৬২ থেকে ১৯৬৬ সাল পর্যন্ত ইউনাইটেড কিংডম দ্বারা নিয়ন্ত্রণ পুনরুদ্ধার করার পরে, ওয়েস্ট ইন্ডিজ ফেডারেশনের বিলুপ্তির পরে, বার্বাডিয়ান আইনসভা তাদের স্বাধীনতার জন্য মামলা করেছিল। বার্বাডোস ১৯৬৬ সালের নভেম্বর একটি স্বাধীন রাষ্ট্রে পরিণত হয়। সেই দিন মধ্যরাতে, আধুনিক দিনের পতাকাটি একটি স্বাধীন বার্বাডোসের প্রথম সরকারী পতাকা হিসাবে কার্যকর হয়েছিল এবং বার্বাডোস রেজিমেন্টের সদস্য লেফটেন্যান্ট হার্টলি ডটিন একটি অনুষ্ঠানে প্রথমবারের মতো উত্থাপন করেছিলেন।
পতাকার নকশা তৈরি করেছিলেন গ্রান্টলি ডব্লিউ. প্রেসকড, একজন শিল্প শিক্ষক, এবং বার্বাডোস সরকার কর্তৃক আয়োজিত একটি উন্মুক্ত প্রতিযোগিতার বিজয়ী হিসেবে নির্বাচিত হন এবং সাতজন ব্যক্তি দ্বারা বিচার করা হয়। এক হাজারেরও বেশি এন্ট্রি গৃহীত হয়েছিল, সঠিক সংখ্যা ছিল ১,০২৯। তাকে ৫০০ মার্কিন ডলার নগদ পুরস্কার দেওয়া হয়েছিল, যা একটি জনপ্রিয় সংবাদপত্র প্রকাশনা সংস্থাকে দান করা হয়েছিল, বার্বাডিয়ান সরকারের একটি স্ক্রোল এবং একটি স্বর্ণপদক । পতাকা ডিজাইন করার পাশাপাশি, প্রধানমন্ত্রী এরল ব্যারোর অনুরোধে প্রেসকড প্রথম ভৌত পতাকাও তৈরি করেছিল। একটি ডিপার্টমেন্ট স্টোরে সঠিক রঙের কাপড় বেছে নেওয়ার পর, প্রেসকড "প্রায় সাতটি পতাকা" তৈরি করে।
ডিজাইন
সংযোগ=//upload.wikimedia.org/wikipedia/commons/thumb/a/a7/Barbados_trident.svg/220px-Barbados_trident.svg.png|alt=The broken trident symbol that is displayed in the center of the flag.|থাম্ব| বার্বাডোজের পতাকায় ত্রিশূল প্রতীক পতাকাটিতে আল্ট্রামেরিনের দুটি ব্যান্ডের একটি ট্রাইব্যান্ড রয়েছে, যা দেশ এবং আকাশের চারপাশের সমুদ্রের জন্য দাঁড়িয়েছে, যদিও কিছু উত্স সমুদ্রের প্রতিনিধিত্বকারী উভয় নীল স্ট্রাইপকে দায়ী করে। নীল স্ট্রাইপগুলি একটি সোনালী মধ্যম ব্যান্ড দ্বারা পৃথক করা হয়, যা বালির প্রতিনিধিত্ব করে। একটি কালো ত্রিশূল মাথা, যাকে সাধারণত ভাঙা ত্রিশূল বলা হয়, সোনার ব্যান্ডে কেন্দ্রীভূত হয় এবং স্টাফ অনুপস্থিত থাকার বিষয়টি তাৎপর্যপূর্ণ। ত্রিশূল প্রতীক বার্বাডোসের ঔপনিবেশিক ব্যাজ থেকে নেওয়া হয়েছিল, যেখানে পোসেইডনের ত্রিশূলটি ব্রিটানিয়া ধারণ করে দেখানো হয়েছে। ভাঙা নীচের অংশটি উপনিবেশ হিসাবে এর অবস্থান থেকে একটি প্রতীকী বিরতির প্রতীক। ত্রিশূলের তিনটি বিন্দু গণতন্ত্রের তিনটি নীতির প্রতিনিধিত্ব করে: জনগণের সরকার, জনগণের জন্য সরকার এবং জনগণের দ্বারা সরকার।
পতাকার জন্য অফিসিয়াল ব্রিটিশ স্ট্যান্ডার্ড রঙের কোড নম্বরগুলি হল: আল্ট্রামেরিন — বিসিসি ১৪৮,গোল্ড — বিএস ও/০০২।
ঐতিহাসিক এবং বৈকল্পিক পতাকা
১৯৬৬ সালে স্বাধীনতার পর থেকে, বার্বাডোসের রানী দ্বিতীয় এলিজাবেথের পাশাপাশি গভর্নর-জেনারেল এবং প্রধানমন্ত্রীর মান ছিল। এর মধ্যে প্রথমটিতে একটি হলুদ ক্ষেত্র রয়েছে যার মধ্যে একটি নীল বৃত্তাকার ডিস্ক রয়েছে যেখানে "E" অক্ষর রয়েছে এবং কেন্দ্রে একটি মুকুট রয়েছে, সোনার গোলাপ দ্বারা বেষ্টিত; এই ডিভাইসটি দ্বিতীয় এলিজাবেথের ব্যক্তিগত পতাকায় প্রদর্শিত হয়। এই লোগোটি একটি বিশাল দাড়িওয়ালা ডুমুরের উপরে রাখা হয়েছে ( Ficus citrifolia ), এবং বার্বাডোস ফুলের একটি গর্ব ( Caesalpinia pulcherrima ) প্রতিটি উপরের কোণে প্রদর্শিত হয়েছে। এই পতাকাটি তখনই ব্যবহার করা হত যখন রানী জাতি সফর করছিলেন বা তাদের রাষ্ট্রপ্রধান হিসাবে বিদেশে তাদের প্রতিনিধিত্ব করছিলেন। গভর্নর-জেনারেলের মান হল একটি নেভি ব্লু ফিল্ড যার কেন্দ্রে সেন্ট এডওয়ার্ডস ক্রাউন রয়েছে; মুকুটের উপরে একটি সিংহ বসে আছে যাকে নিজেই মুকুট পরানো হয়েছে এবং মুকুটের নীচে একটি ব্যানার প্রদর্শিত হয়েছে যাতে লেখা "বারবাডোস"। এই দুটি পতাকাই অবসর নেওয়া হয়েছিল যখন বার্বাডোস পূর্ণ স্বাধীনতা লাভ করে এবং একটি কমনওয়েলথ রাজ্য হওয়া বন্ধ করে দেয়, পরিবর্তে ৩০ নভেম্বর ২০২১ থেকে কার্যকর একটি প্রজাতন্ত্র হয়ে ওঠে।
প্রধানমন্ত্রীর মান পতাকার কেন্দ্রে একটি সাদা বৃত্তের মধ্যে অস্ত্রের কোট নিয়ে গঠিত। পতাকার উপরের-বাম থেকে নীচের-ডান পর্যন্ত একটি কালো- এবং সাদা- ডোরাকাটা দড়ি, যা সাদা বৃত্ত এবং মাঠের অংশকে নীল রঙের এবং মাঠের অংশটিকে হলুদ রঙে বিভক্ত করে। এই পতাকাটি ১৯৬৬ সালে প্রথম প্রধানমন্ত্রীর সাথে প্রবর্তিত হয়েছিল এবং এখনও ব্যবহার করা হচ্ছে। রাষ্ট্রপতির মান লক্ষণীয়ভাবে সহজ; এটি শুধুমাত্র একটি গাঢ় নৌবাহিনীর ক্ষেত্র নিয়ে গঠিত যার কেন্দ্রে রয়েছে অস্ত্রের কোট, সোনার ফুলের মালা দিয়ে ঘেরা। বাহুগুলির ঠিক নীচে "ভাঙা ত্রিশূল" প্রতীকের একটি ছোট সংস্করণ, রঙিন সোনা।
বার্বাডিয়ান নৌ পতাকাটি অনেকটা ইউনাইটেড কিংডমের মতো একই প্যাটার্ন অনুসরণ করে, হোয়াইট এনসাইন ; ইউনিয়ন জ্যাকের পরিবর্তে ক্যান্টন বার্বাডোসের জাতীয় পতাকা দ্বারা দখল করা হয়। বার্বাডোস ডিফেন্স ফোর্স, দেশের সম্মিলিত সশস্ত্র বাহিনী, এর নিজস্ব পতাকাও রয়েছে, যেখানে একটি সবুজ মাঠের উপরে সংগঠনের লোগো রয়েছে।
ক্রিস ওল্ড
ক্রিস্টোফার মিডলটন ওল্ড (Christopher Middleton Old; জন্ম: ২২ ডিসেম্বর, ১৯৪৮) ইয়র্কশায়ারের মিডলসবোরা এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে ১৯৭২ থেকে ১৯৮১ সাল পর্যন্ত টেস্ট ও একদিনের আন্তর্জাতিকে অংশ নিয়েছিলেন।
ঘরোয়া প্রথম-শ্রেণীর কাউন্টি ক্রিকেটে ইয়র্কশায়ারের প্রতিনিধিত্ব করেন তিনি। দলে তিনি মূলতঃ ডানহাতি ফাস্ট মিডিয়াম বোলার হিসেবে অংশ নিয়েছেন ‘চিলি’ ডাকনামে পরিচিত ক্রিস ওল্ড। এছাড়াও বামহাতে নিচের সারিতে ব্যাটিংয়ে দক্ষতা দেখিয়েছেন তিনি।
প্রারম্ভিক জীবন
তিন ভাইয়ের মধ্যে তিনি সর্বকনিষ্ঠ ছিলেন। স্কুল ক্রিকেটে বামহাতি ব্যাটসম্যানরূপে মিডলসবোরা, ডারহাম ও ইংল্যান্ড স্কুলসের পক্ষে খেলেন। ১৯৬২ সালে বড় দুই ভাই - অ্যালান ও ম্যালকমের পদাঙ্ক অনুসরণ করে ইয়র্কশায়ারে যোগ দেন। আগস্ট, ১৯৬৪ সালে গ্রিমসবিতে লিঙ্কনশায়ারের বিপক্ষে ১৫ বছর বয়সে ইয়র্কশায়ার দ্বিতীয় একাদশের সদস্যরূপে তার অভিষেক ঘটে। প্রথম ইনিংসে ২৬ ও দ্বিতীয় ইনিংসে অপরাজিত ৮* রান তোলেন তিনি। কিন্তু আবাসিক কোচ আর্থার মিচেলের অনুপ্রেরণায় নিজের বোলিং উত্তরণ ঘটান তিনি। প্রতিশ্রুতিশীল ব্যাটসম্যান হিসেবে ১৯৬৬ সালে ১৭ বছর বয়সী ওল্ড হ্যাম্পশায়ারের বিপক্ষে ইয়র্কশায়ারের প্রথম দলের সদস্যরূপে মাঠে নামেন ও ৩ রান তোলেন এবং ৩ ওভারে ৮ রান দেন।
আন্তর্জাতিক ক্রিকেট
টেস্টে তিনি ইংল্যান্ডের পক্ষে ১৪৩ উইকেট পেয়েছেন। ডিসেম্বর, ১৯৭২ সালে কলকাতায় স্বাগতিক ভারতের বিপক্ষে সিরিজের দ্বিতীয় টেস্টে তার অভিষেক ঘটে। ব্যাটিং প্রতিভা সুনীল গাভাস্কারকে ডেরেক আন্ডারউডের কাছে কট দিয়ে তিনি তার প্রথম উইকেট লাভ করেছিলেন। খেলায় তিনি স্মরণীয় অল-রাউন্ড নৈপুণ্য প্রদর্শন করেন ৩৩ ও অপরাজিত ১৭* এবং ২/৭২ ও ৪/৪৩। তাস্বত্ত্বেও তার দল ভারতের কাছে মাত্র ২৮ রানে পরাজিত হয়েছিল। জুন, ১৯৭৮ সালে এজবাস্টনে সফরকারী পাকিস্তানের বিপক্ষে টেস্টের প্রথম দিনে পাঁচ বলে ৪ উইকেট পান। তন্মধ্যে, তৃতীয় বলটি নো-বল ঘোষিত হয়। এরফলে ১৯২৯-৩০ মৌসুমে ক্রাইস্টচার্চের ল্যাঙ্কাস্টার পার্কে মরিস অলমের টেস্ট অভিষেকে গড়া রেকর্ডের সমকক্ষ হন। ১৯৭৪ সালে অজিত ওয়াড়েকরের নেতৃত্বে ভারত দল স্বাগতিক ইংল্যান্ডের কাছে ৩-০ সিরিজে পরাজিত হয়। দ্বিতীয় টেস্টের দ্বিতীয় ইনিংসে ওল্ড ৫/২১ এবং আর্নল্ড ৪/১৯ নিলে ভারত দল তাদের টেস্ট ক্রিকেটের ইতিহাসে সর্বনিম্ন ৪২ রানে অল-আউট হয়েছিল। ১৯৮১ সালের অ্যাশেজ সিরিজের হেডিংলি টেস্টে প্রয়োজনীয় রান তুলে দলের জয়লাভে প্রভূতঃ সহায়তা করেন।
একমাত্র ইংরেজ ক্রিকেটার হিসেবে ১৯৭৭ সালে মেলবোর্নে ও ১৯৮০ সালে লর্ডসে গ্রেগ চ্যাপেল, ডেনিস লিলি ও রডনি মার্শের সাথে শতবার্ষিকী টেস্টে অংশগ্রহণ করেছিলেন।
অবসর
ব্যক্তিগত জীবনে বিবাহিত তিনি। খেলোয়াড়ী জীবন থেকে অবসর নেয়ার পর কয়েক বছর পর ২০০২ সালে দ্বিতীয় পত্নী লেতিতিয়াকে নিয়ে ‘ক্লিপার ফিশ রেস্টুরেন্ট’ প্রতিষ্ঠা করেন। ২০১২ সালে গণমাধ্যমে জানা যায়, ২০০৯ সালে গভীর অর্থনৈতিক সঙ্কটে পতিত হবার প্রেক্ষিতে রেস্টুরেন্টটি বিক্রি করতে বাধ্য হয়েছিলেন। ফলমাউথে স্থানীয় ক্রিকেট ক্লাবকে কোচিং করাচ্ছেন তিনি।
তার ভাই অ্যালান ওল্ড ১৯৬৯ সালে একটি প্রথম-শ্রেণীর ক্রিকেটে ওয়ারউইকশায়ারের পক্ষে খেলেন ও ইংল্যান্ডের রাগবি ইউনিয়নের পক্ষে আন্তর্জাতিক খেলায় অংশ নিয়েছিলেন। এছাড়াও, তিনি ১৯৭০-এর দশকে মাইনর কাউন্টিজ ক্রিকেটে ডারহামের পক্ষে খেলেছেন।
ঘূর্ণিঝড় নিভার
অত্যন্ত মারাত্মক ঘূর্ণিঝড় নিভার একটি গ্রীষ্মমণ্ডলীয় ঘূর্ণিঝড় ছিল যা ২০২০ সালের নভেম্বরের শেষদিকে তামিলনাড়ু এবং অন্ধ্র প্রদেশে মারাত্মক প্রভাব ফেলেছিল । ২০২০ উত্তর ভারত মহাসাগর ঘূর্ণিঝড় মৌসুমের অষ্টম নিম্নচাপএবং চতুর্থ নামকরণকৃত ঝড়। নিভারের উদ্ভব আন্তঃরোপীয় কনভার্জেন্স জোনে একটি গোলযোগ থেকেই হয়েছিল। এই ব্যাঘাত ধীরে ধীরে সংগঠিত হয়েছিল এবং ২৩ শে নভেম্বর যৌথ টাইফুন সতর্কতা কেন্দ্র (জেটিডাব্লুসি) এবং ভারত আবহাওয়া বিভাগ (আইএমডি) জানায় যে গ্রীষ্মমন্ডলীয় নিম্নচাপ তৈরি হয়েছে। পরের দিন, উভয় সংস্থা সিস্টেমটিকে একটি ক্রান্তীয় ঝড় হিসাবে উন্নীত করে, পরবর্তীকালে এটি নিভার নামকরণ করে। নিভার তামিলনাড়ু এর মারাক্কানামের কাছে ভূমিতে আঘাত হানে।
আবহাওয়া ইতিহাস
২২ নভেম্বর, তামিলনাড়ু উপকূলে বঙ্গোপসাগরে নিম্নচাপের একটি অঞ্চল গঠিত হয়। ২৩ নভেম্বর ভোরে এটি তীব্র হয়ে ওঠে। ২৪ নভেম্বরের ভোররাতে, এটি একটি ঘূর্ণিঝড়ে পরিনত হয় এবং একে নিভার নামে ঘোষণা করা হয়। আইএমডি তামিলনাড়ু, পন্ডিচেরি এবং শ্রীলঙ্কা উপকূলে ঘূর্ণিঝড়ের সতর্কতা জারি করে। এটি ২৫ নভেম্বর মধ্যরাতে পুডুচেরি এর কারাইকালে ভূমিতে উঠে আসে। ২৭ শে নভেম্বর ভোরে এটি দুর্বল হয়ে পড়ে।
জেটিডাব্লুসি ২২ নভেম্বর এর প্রথম দিকে একটি ক্রান্তীয় ঘূর্ণিঝড় গঠনের সতর্কতা জারি করে এবং তাদের মতে, এটি ক্রান্তীয় ঘূর্ণিঝড়ের দিকে তীব্রতর হয় যা আনুষ্ঠানিকভাবে ক্রান্তীয় ঘূর্ণিঝড় ০৪ বি নামকরণ করা হয়েছিল।
শ্রীলঙ্কা
এই অঞ্চলে ভারী বৃষ্টিপাতের হুমকিসহ উত্তর শ্রীলঙ্কার জন্য লাল সতর্কতা দেওয়া হয়েছিল।
ভারত
২৪ নভেম্বর ছয় জাতীয় দুর্যোগ রেসপন্স ফোর্স (NDRF) কুড্ডালোরে মোতায়েন করা হয় এবং দুই দল চেন্নাইয়ের মোতায়েন করা হবে। তামিলনাড়ু সরকার সাত জেলায় আবার আদেশ না হওয়া পর্যন্ত বাস সার্ভিস স্থগিত করে। একটি পর্যালোচনা সভার সময়, তামিলনাড়ুর মুখ্যমন্ত্রী, কে পালানিস্বামী তার মন্ত্রিসভার সদস্য এবং কর্মকর্তাদের ঘূর্ণিঝড়ের আগে পুরোপুরি সজাগ থাকার এবং প্রয়োজনীয় সতর্কতা অবলম্বন করতে বলেন। দুর্বল অঞ্চলগুলিতে লোকদের সরিয়ে নেওয়া নিশ্চিত করার জন্য কর্মকর্তাদেরও নির্দেশনা দেওয়া হয়। ঘূর্ণিঝড়ের প্রভাব পড়ার পরে তামিলনাড়ু সরকার শুকনো খাবার এবং মানুষের জন্য জ্বালানি সঞ্চয় করার ব্যবস্থা গ্রহণ করে। তামিলনাড়ু সরকার ২৫ নভেম্বর রাজ্যব্যাপী ছুটি ঘোষণা করেছে। তামিলনাড়ু রাজ্য সরকার জানায় যে ১০ লক্ষেরও বেশি লোককে সরিয়ে নেওয়া হয়েছে এবং ১০০০ ত্রাণ কেন্দ্রে আশ্রয় দেওয়া হয়েছিল।
অন্ধ্র প্রদেশের নেল্লোর জেলার জেলা ম্যাজিস্ট্রেট জানায় ১৩ টি ত্রাণ শিবিরে ৩৩৩৩ জনকে আশ্রয় দেওয়া হয়েছিল।
২৬ নভেম্বর, আইএমডি বেঙ্গালুরুসহ কর্ণাটকের বেশ কয়েকটি জায়গায় হলুদ সতর্কতা জারি করে।
শ্রীলঙ্কা
২৬ নভেম্বর নিভারের সাথে জড়িত বৃষ্টি ও বজ্রপাতে শ্রীলঙ্কার কিছু অংশ ক্ষতিগ্রস্ত হয়েছিল।
তামিলনাড়ু
গ্রেটার চেন্নাই কর্পোরেশন এলাকায় জলাবদ্ধতার কারণে বেশ কয়েকটি রাস্তা বন্ধ ছিল। তীব্র বৃষ্টির কারণে চেম্বারাম্বাকম হ্রদ পাঁচ বছর পর প্রথমবারের মতো জল ছেড়ে দেয়। মদীপক্কম, ভেলাচেরি, আদম্বককাম এবং তাম্বরামের আশেপাশের শহরতলির বসতি এবং আদিয়ার নদীর দুইপাশের নিম্ন অঞ্চলগুলি প্লাবিত হয়। পশ্চিম শহরতলিতে কয়েকটি জায়গায় বৃষ্টির পানি বাড়িতেও প্রবেশ করে। গ্রেটার চেন্নাই কর্পোরেশন ২২৩ রাস্তা থেকে উপড়ে যাওয়া গাছগুলি সরিয়ে নেয়। চেন্নাই নাগরিক আধিকারিকদের অনুমান অনুসারে কর্পোরেশনের সীমানায় প্রায় ৪০,০০০ ঘরে বন্যার পানি প্রবেশ করে। তামিলনাড়ুতে পাঁচজনের মৃত্যুর খবর পাওয়া যায়।
পুডুচেরি
২৬ নভেম্বর অবধি গাছ উপড়ে পড়ে, বৈদ্যুতিক খুঁটি ক্ষতিগ্রস্ত হয় এবং বেশ কয়েকটি অঞ্চল প্লাবিত হয়। পুদুচেরি মুখ্যমন্ত্রী ভি নারায়ণস্বামীর রিপোর্ট অনুযায়ী কৃষি ও অন্যান্য খাতে প্রাথমিক ক্ষতি হিসেব করা হয় ₹ 4 বিলিয়ন (ইউএস 54,2 মিলিয়ন $)।
অন্ধ্র প্রদেশ
অন্ধ্র প্রদেশে আট জনের মৃত্যুর খবর পাওয়া যায়। বৃষ্টিপাত চিত্তুর, প্রকাশম, কদপা ও নেল্লোর জেলাগুলিতে উল্লেখযোগ্য প্রভাব ফেলে। নেল্লোর জেলায়, ২৫০০ হেক্টর জমিতে ধানের চারা ডুবে যায় এবং প্রকাশম জেলায় ৩৪,০০০ হেক্টর জমিতে ফসলের ক্ষতি হয়।
তথ্যসূত্র
Cyclone Nivar
ফ্রাঙ্ক টার‌্যান্ট
ফ্রান্সিস আলফ্রেড ফ্রাঙ্ক টার‌্যান্ট (Frank Tarrant; জন্ম: ১১ ডিসেম্বর, ১৮৮০ - মৃত্যু: ২৯ জানুয়ারি, ১৯৫১) ভিক্টোরিয়ার ফিটজরয়ে জন্মগ্রহণকারী বিখ্যাত অস্ট্রেলীয় প্রথম-শ্রেণীর ক্রিকেট তারকা ছিলেন। ১৮৯৯ থেকে ১৯৩৬ সময়কালে ভিক্টোরিয়া দলের প্রতিনিধিত্ব করেছেন তিনি। এ সুদীর্ঘ সময়ে ৩২৯টি প্রথম-শ্রেণীর খেলায় অংশ নিয়েছেন। এছাড়াও, কাউন্টি ক্রিকেটে মিডলসেক্সের প্রতিনিধিত্ব করেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি লেফট-আর্ম স্লো-মিডিয়াম বোলিংয়ে পারদর্শীতা দেখিয়েছেন ফ্রাঙ্ক টার‌্যান্ট।
মেলবোর্ন থেকে আগত ফ্রাঙ্ক টার‌্যান্টের খেলোয়াড়ী জীবনের সূত্রপাত ঘটে অস্ট্রেলিয়ার ঘরোয়া ক্রিকেট প্রতিযোগিতা শেফিল্ড শিল্ডে অংশগ্রহণকারী ভিক্টোরিয়ার পক্ষে খেলার মধ্যে দিয়ে। তবে চূড়ান্ত সফলতা পান ইংল্যান্ডে। কাউন্টি চ্যাম্পিয়নশীপে মিডলসেক্সের অল-রাউন্ডার হিসেবে দীর্ঘকাল প্রথম-শ্রেণীর ক্রিকেটে অংশ নিয়েছেন। প্রথম বিশ্বযুদ্ধের পর অধিকাংশ সময়েই ভারতে অবস্থান করেছিলেন। এ সময়ে ইউরোপিয়ান্সের পক্ষে বোম্বের চতুর্দেশীয় প্রতিযোগিতায় অংশ নিতেন। ১৯৩৬-৩৭ মৌসুমে ৫৬ বছর বয়সে সর্বশেষ প্রথম-শ্রেণীর খেলায় অংশ নিয়েছিলেন। এছাড়াও কয়েক মৌসুম পূর্ব থেকেই ইংল্যান্ড-ভারতের মধ্যকার দুইটি টেস্টে আম্পায়ার হিসেবে খেলা পরিচালনা করাসহ অনেকগুলো প্রথম-শ্রেণীর খেলায় আম্পায়ারিত্ব করেন।
প্রথম-শ্রেণীর ক্রিকেট
ভিক্টোরিয়ার সাবেক খেলোয়াড় অ্যামব্রোস টার‌্যান্টের ভাইপো তিনি। ১৮৯৮-৯৯ মৌসুমে ভিক্টোরিয়ার পক্ষে প্রথম খেলতে নামেন। তবে, ১৯০০-০১ মৌসুম পর্যন্ত ব্যাটসম্যান কিংবা বোলার হিসেবে খুব কমই সফলতার মুখ দেখেছেন।
তারপর ১৯০৩ সালে ইংল্যান্ডে চলে যান। সেখানে লর্ডসের মাঠকর্মী হিসেবে যোগদান করেন। এমসিসির পক্ষে কয়েকটি খেলায় অংশগ্রহণের পর মিডলসেক্সের পক্ষে খেলার যোগ্যতা লাভ করেন তিনি। এ সময়েই গড়মানের পেসের পাশাপাশি বামহাতি স্পিনার হিসেবে নিজেকে মেলে ধরতে সচেষ্ট হন। তবে পিচের সহযোগিতা না পেলে তার কিছুই করণীয় থাকতো না। ১৯০৪ সালে খাঁটিমানের ডানহাতি ব্যাটসম্যান হিসেবে তুলে ধরার প্রয়াস ঘটান।
১৯০৫ সালে পূর্ণাঙ্গমানের ক্রিকেটার হবার পর মিডলসেক্সের অমূল্য সম্পদে পরিণত হন তিনি। বোলিং উপযোগী পিচে কুশলতার সাথে ব্যাটিং করে সকলের নজর কাড়েন। লেটনে এসেক্সের বিপক্ষে নিশ্চিত পরাজয়বরণ করা থেকে দলকে ড্র করান। ১৯০৬ মৌসুমের অধিকাংশ সময়ই নিজ মাঠে ব্যাটিং উপযোগী পিচে তার বোলিং বেশ অকার্যকর হয়ে পড়ে। তবে, বৃষ্টিবিঘ্নিত ওল্ড ট্রাফোর্ডের মাঠে বেশ সফলতা পান এবং ইয়র্কশায়ারে প্রথমবারের মতো সহস্রাধিক রান তুলেন।
অস্ট্রেলিয়ায় প্রত্যাবর্তন
ঐ মৌসুমের শীতকালে ফ্রাঙ্ক টার‌্যান্ট অস্ট্রেলিয়ায় ফিরে যান। ছয় খেলায় অংশ নিয়ে ৭৬ গড়ে ৭৬২ রান তুলেন। তন্মধ্যে সফররত এমসিসি দলের বিপক্ষে ১৫৯ ও সিডনি ক্রিকেট গ্রাউন্ডে নিউ সাউথ ওয়েলসের বিপক্ষে ২০৬ রান করেছিলেন।
১৯০৮ থেকে ১৯১৪ সালের মধ্যে তাকে সর্বদাই বিশ্বের অন্যতম শ্রেষ্ঠ অল-রাউন্ডার হিসেবে পরিচিতি ঘটানো হতো। বিশ্বস্ত ফিল্ডার ও দক্ষতাসম্পন্ন উদ্বোধনী ব্যাটসম্যান ছিলেন তিনি। পেলহাম ওয়ার্নারের সাথে অন্যতম সেরা উদ্বোধনী জুটি গড়েন। উইকেট সহযোগিতামূলক আচরণ করলে মৃত্যুদূতের ভূমিকায় অবতীর্ণ হন ও ব্যতিক্রম হলে বেশ রান দিতেন।
১৯১১ সালে লর্ডসে সারের বিপক্ষে মিডলসেক্সের ইনিংস ঘোষণার প্রাক্বালে সত্তর মিনিটে ৮৯ রানের ঝড়ো ইনিংস উপহার দেন।
যুদ্ধ চলাকালীন ফ্রাঙ্ক টার‌্যান্ট ভারতে ছিলেন। ম্যাটিং উইকেটে দূর্বল ব্যাটিংসমৃদ্ধ দলের বিপক্ষে তার বোলিংয়ের মোকাবেলা করা দুরূহ হয়ে পড়ে। ১৯১৮-১৯ মৌসুমে এক ইনিংসে দশ উইকেটের সবগুলোসহ সেঞ্চুরি করার বিরল কীর্তিগাঁথা রচনা করেন। যুদ্ধের পর সফরকারী দল নিয় ভারত সফরে আসতেন। এ সময় খুব কমই ভারতের বাইরে তাকে খেলতে দেখা যেতো। তাস্বত্ত্বেও, ১৯৩৬-৩৭ মৌসুমের শেষদিকে একটি খেলায় অংশ নিয়ে ৭৮ রান তুলেছিলেন। এ সময়ে তার বয়স ছিল সাতান্ন বছর। ভারতের মাটিতে ইংল্যান্ডের সর্বপ্রথম দুই টেস্টে আম্পায়ারের দায়িত্ব পালন করেন। এছাড়াও এমসিসি দলের ঐ সফরে বিভিন্ন খেলায় সাথে ছিলেন।
ফ্রাঙ্ক টার‌্যান্ট ও তার সন্তান লুইস টার‌্যান্ট এমসিসি ও দক্ষিণ পাঞ্জাবের মধ্যকার খেলায় একত্রে আম্পায়ার হিসেবে অংশ নিয়েছিলেন যা বেশ দূর্লভ ঘটনারূপে বিবেচ্য। পরবর্তীকালে ১৯৩৫-৩৬ মৌসুমে একত্রে প্রথম-শ্রেণীর খেলায় উভয়ে অংশ নেন।
২৬ আগস্ট, ১৯০৯ তারিখে মিডলসেক্সের সদস্যরূপে গ্লুচেস্টারশায়ারের বিপক্ষে খেলেন। ঐ খেলায় একমাত্র খেলোয়াড় হিসেবে হ্যাট্রিক ও শুরু থেকে শেষ পর্যন্ত ব্যাটিং করেছিলেন তিনি।
মাসায়োশি ওয়াতানাবে
মাসায়োশি ওয়াতানাবে (渡邉　正義, Masayoshi Watanabe; জন্ম: ২০শে ডিসেম্বর ১৯৫৪) একজন জাপানি রসায়নবিদ এবং ইয়োকোহামা জাতীয় বিশ্ববিদ্যালয়ের অধ্যাপক।
শিক্ষা জীবন
তিনি জাপানের ওয়াসেদা বিশ্ববিদ্যালয়ে রসায়ন বিষয়ে অধ্যয়ন করেন এবং ১৯৮৩ সালে সেখানে থেকে প্রকৌশল বিষয়ে পিএইচডি অর্জন করেন। তিনি ১৯৯২ সালে, তিনি প্রভাষক হিসেবে জাপানের ইয়োকোহামা জাতীয় বিশ্ববিদ্যালয়ের অনুষদে যোগদান করেন এবং যথাক্রমে ১৯৯৪ থেকে ১৯৯৮ সালে সহযোগী এবং পরবর্তীতে পূর্ণ অধ্যাপক পদে উন্নীত হন। এছাড়াও তিনি ১৯৯৯ থেকে ২০০২ সাল পর্যন্ত জাপানের টোকিও বিশ্ববিদ্যালয়ে বহিরাগত অধ্যাপক হিসেবে কাজ করেছেন।
স্টিং অপারেশন
স্টিং অপারেশন যা আন্ডারকভার অপারেশন নামেও পরিচিত মূলত ‘ছদ্মবেশী’ বা ‘ফাঁদ পাতা’র মতো প্রতারণামূলক একটি কৌশল যার মাধ্যমে ফাঁদে ফেলে অপরাধ করতে সহযোগিতা দিয়ে অপকর্মের ঠিক আগ মুহূর্তে সংশ্লিষ্ট ব্যক্তিকে ধরে ফেলা হয়। যুক্তরাষ্ট্রসহ বিশ্বের অনেক দেশে এ ধরনের অভিযান প্রচলিত থাকলেও এর নৈতিক ও আইনি দিক নিয়ে প্রশ্ন উঠেছে। সুইডেন, নেদারল্যান্ডসের মতো কয়েকটি দেশে রাষ্ট্রীয়ভাবে স্টিং অপারেশন নিষিদ্ধ।
ইতিহাস
স্টিং শব্দটি মূলত জনপ্রিয়তা পেয়েছে ১৯৭৩ সালের রবার্ট রেডফোর্ড ও পল নিউম্যানের দ্য স্টিং সিনেমা থেকে। ১৯৯৮ সালে যুক্তরাষ্ট্রের আইন প্রয়োগকারী তিনটি সংস্থা যৌথভাবে স্টিং অপারেশন চালিয়ে চুরি হওয়া চাঁদের প্রস্তর খণ্ড মিয়ামির একটি ভল্ট থেকে উদ্ধার করে। ওই স্টিং অপারেশনটির নাম ছিল অপারেশন লুনার একলিপস।
কর্মকাণ্ড
স্টিং অপারেশনে আইন প্রয়োগকারী সংস্থার কর্মকর্তারা কখনও মাদক বা অস্ত্রের ক্রেতা সেজে মাদক ও অস্ত্র বিক্রেতাকে ফাঁদে ফেলেন। নৈতিকতা ইস্যুতে আলোচনা-সমালোচনা যা-ই থাকুক না কেন, অনেক দেশেই এটি বৈধ প্রক্রিয়া। তবে অপরাধ সংঘটনে কাউকে উদ্বুদ্ধ করার বিষয়ে আইনি প্রক্রিয়া দেশে দেশে ভিন্ন। দোষী সাব্যস্ত করার মতো যথেষ্ট প্রমাণ পাওয়ার আগ পর্যন্ত এ অভিযান চলতে থাকে। আর এ ধরনের তদন্ত অভিযানে গ্রেফতার ও দোষী সাব্যস্ত হওয়া ব্যক্তির সংখ্যাও অনেক। সিপিওপির (যুক্তরাষ্ট্রের সেন্টার ফর প্রবলেম ওরিয়েন্টেড পুলিশিং) তথ্য মতে, একটি স্টিং অপারেশনে ৭০০ জনকে পর্যন্ত গ্রেফতার করার নজির আছে।
অঘোষ দন্তমূলীয় নাসিক্যধ্বনি
অঘোষ দন্তমূলীয় নাসিক্যধ্বনি  হল এক প্রকারের ব্যঞ্জনধ্বনি ৷ আন্তর্জাতিক ধ্বনিমূলক বর্ণমালা তে একে ⟨n̥⟩ অথবা⟨n̊⟩ দ্বারা প্রকাশ করা হয়৷ এক্স-সাম্পা তে একে ; দ্বারা চিহ্নিত করা হয়৷
স্টিং অপারেশন
সমালোচনা
স্টিং অপারেশন নিয়ে অনেক সমালোচনা হচ্ছে কারণ এটি নৈতিক দিক দিয়ে সঠিক নয়। মানুষের মধ্যে অপরাধপ্রবণতাগুলো সুপ্ত অবস্থায় থাকে। নৈতিক দিক দিয়ে না চাইলেও ফাঁদে পড়ে অনেক সময় মানুষ কৌতূহলবশত অপরাধ সংঘটনের পরিকল্পনা করে আনন্দ অনুভব করেন। স্টিং অপারেশনের ফাঁদে পড়া ব্যক্তিরা একেকটি ধাপ পার হয়ে এমন পর্যায়ে পৌঁছান, তাদের আর পিছু ফেরার পথ থাকে না।
অঘোষ দন্তমূলীয় নাসিক্যধ্বনি
রূপসমূহ
১.দন্ত:- জিভের শীর্ষ এবং উপরের দন্ত ব্যঞ্জনধ্বনি পাটির দ্বারা এর উচ্চারণ হয়৷ একে [n̪̊] দ্বারা প্রকাশ করা হয়৷
২.অগ্র দন্তমূলীয়:- জিভের শীর্ষ এবং দন্তমূল এর অগ্র ভাগ দ্বারা উচ্চারিত হয়।
৩.দন্তমূলীয়:- হয় জিহ্বার শীর্ষ ও দন্তমূল অথবা জিহ্বার মধ্যভাগ ও দন্তমূলের সংঘর্ষে এর উচ্চারণ হয়৷
৪.পশ্চাদ্দন্ত্য মূলীয়:- জিভের শীর্ষ এবং পশ্চাদ্দন্তের দ্বারা এর উচ্চারণ হয়৷
১৯৮৯-এ বাংলাদেশ
১৯৮৯-এ বাংলাদেশে হওয়া ঘটনাবলী।
মোর্তেজা অতাশ জমজম
মোর্তেজা অতাশ জমজম হলেন একজন ইরানি চলচ্চিত্র পরিচালক ও প্রযোজক যিনি ১৯৭৭ সালে ইরানের এসফাহনে জন্মগ্রহণ করেন।
কর্মজীবন
মোর্তেজা অতাশ জমজম বিশ্ববিদ্যালয় থেকে কম্পিউটার বিজ্ঞানে স্নাতক পাশ করেন। ২০০২ সাল থেকে তিনি চল্লিশটিরও বেশি স্বাধীন চলচ্চিত্র, তথ্যচিত্র ও টেলিভিশন ধারাবাহিক পরিচালনা ও নির্মাণ করেছেন। তিনি বাম চলচ্চিত্র উৎসবের (২০০৮ ও ২০১০) পরিচালক ছিলেন। ২০১৬ সালের চলচ্চিত্র মেলেনকোলি ছিলো পরিচালক হিসেবে তার প্রথম পূর্ণাঙ্গ চলচ্চিত্র।
নাজিরহাট ঘাট রেলওয়ে স্টেশন
নাজিরহাট ঘাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত ষোলশহর-নাজিরহাট লাইনের সর্বশেষ রেলওয়ে স্টেশন। স্টেশনটি হালদা নদীর ঘাটে অবস্থিত।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের সর্বশেষ স্টেশন হিসেবে নাজিরহাট ঘাট রেলওয়ে স্টেশন তৈরি করা হয়।
পরিষেবা
নাজিরহাট ঘাট রেলওয়ে স্টেশন থেকে কোন যাত্রীবাহী ট্রেন পরিষেবা নেই।
আযরা আফতাব
প্রাথমিক জীবন
আযরা ১৯৫৮ সালে ২৩ শে নভেম্বর পাকিস্তানের করাচিতে জন্মগ্রহণ করেছিলেন। তিনি করাচি বিশ্ববিদ্যালয় থেকে পড়াশোনা শেষ করেছিলেন এবং ১৯৯০ সালে অভিনয়শিল্পে যোগদান করেছিলেন।
কর্মজীবন
আযরা প্রথমবার ১৯৯০ সালে পিটিভির একটি নাটকে অভিনয় করেছিলেন। তিনি লাগ, মঞ্জিল, মোহাব্বত রূত যায়ে তো, ফরজ ও হাজারোঁ খোয়ায়িশেঁ এবং আসমানঁ পে লিখা নাটকে বিভিন্ন চরিত্রে অভিনয়ের জন্য খ্যাতি পেয়েছিলেন।
নেহা পেন্ডসে
নেহা পেন্ডসে (জন্ম: ২৯ নভেম্বর ১৯৮৪) হলেন একজন ভারতীয় চলচ্চিত্র এবং টেলিভিশন অভিনেত্রী। জি মারাঠির ভাগ্যলক্ষ্মীর মাধ্যমে তিনি পরিচিতি লাভ করেন। তিনি মারাঠি, তামিল, তেলুগু, মালয়ালম, কন্নড় এবং হিন্দি ভাষার চলচ্চিত্রে অভিনয় করেছেন। তিনি লাইফ ওকেতে প্রচারিত মে আই কাম ইন ম্যাডাম? নাটকে অভিনয় করেছেন।
সানহেদ্রিন
থাম্ব|দি সানহেদ্রিন ( ১৮৮৩ এন্সাইক্লোপেডিয়া) সানহেদ্রিন ( হিব্রু এবং ইহুদী ফিলিস্তিন আরামিক : סנהדרין ; গ্রীক : সিনেদ্রিয়ন, যার মানে একসাথে বসা কিংবা সভা, সমাবেশ করা ) হল প্রাচীন ইসরাঈল এর বিচারসভা যেখানে ২৩ কিংবা ৭১ জন রাব্বি বা তোরাহ ( ইসলাম ধর্মে যা তাওরাত ) এর শিক্ষক । তখনকার সময় ২ ধরনের সানহেদ্রিন বিচারসভা প্রচলিত ছিল  বড় পরিসরের সানহেদ্রিন এবং ছোট পরিসরের সানহেদ্রিন। প্রতিটি শহরের জন্য নিয়োজিত করা হত ২৩ জন বিচারক বা রাব্বি সংবলিত  ছোট সানহেদ্রিন বা বিচারসভা।  কিন্ত রাজ্য বা দেশের জন্য ছিল ৭১ জন রাব্বি সংবলিত একটি মাত্র বড় সানহেদ্রিন বা বিচার সভা, যার কার্যকলাপ এখনকার সুপ্রিম কোর্ট এর মত ছিল, যেমনঃ ছোট সানহেদ্রিনের বিচারে সন্তষ্ট না হলে বড় সানহেদ্রিন এ আপিল করা যেত।সাধারনত নাসি (হিব্রু প্রিন্স) রাজ্য প্রধান এবং কোর্ট এর একজন সদস্য হিসেবে দায়িত্ব পালন করেন এবং আভে-বিত-দিন(বিচার সভার প্রধান)  ক্ষমতার দিক থেকে নাসি এর পরেই তার অবস্থান ।